id en en en en hbs_lat de en en en es id fr en en en en en en ba ba ba ba en en en en en en ms en en en en en en en en en en en en de en en en es id fr en en en en en en my en es id en zh en es es id ms id id id ms id id id ms ms id id id id id id id ms id id ms en en en pt en en en ms en en en en en it en es es en en en ms en en en en en en en en en fr en en en en es id fr en en en en en en en en en en en en
EKSPLORASI HARIMAU SELATAN — MASA LALU ADALAH PELAJARAN, MASA KINI ADALAH ANUGERAH, MASA DEPAN ADALAH MOTIVASI – Johor Darul Ta'zim FC
JDT 2021 NIKE HOME & AWAY KITS
TODAY IN HISTORY – 9 SEPTEMBER 2016
ANTISIPASI MISI 2022, HARIMAU SELATAN BERADA DI LANDASAN TERBAIK
BERGSON BECOMES JDT’S ALL-TIME SUPER LEAGUE TOPSCORER
ACL afc afc cup Akhyar Alistair Edward Arif Aiman Benjamin Mora Bergson da Silva BOS Boys of Straits corbin CSR fa cup farizal marlias Fernando Forestieri Gonzalo Cabrera Hariss Harun HECTOR BIDOGLIO HRH Major General Tunku Ismail JDT JDT Academy jdt family JDT HQ JDT II Luciano Figueroa malaysia cup Martin Prest matt davies mauricio msl piala sumbangsih Ramadhan Saifullah safawi rasid Safiq Rahim signin SIS SSI Sultan Ibrahim Stadium Sumareh Super League tmj unicef videos YAM Che Puan Khaleeda yayasan jdt
EKSPLORASI HARIMAU SELATAN — MASA LALU ADALAH PELAJARAN, MASA KINI ADALAH ANUGERAH, MASA DEPAN ADALAH MOTIVASI
Ketika itu beberapa minit sebelum azan Isyak berkumandang. Kurang satu jam sebelum perlawanan kelapan Harimau Selatan turun untuk berjuang. Kelihatan jauh termenung DYAM Mejar Jeneral Tunku Ismail Ibni Sultan Ibrahim, Tunku Mahkota Johor melihat tepat kepada kain rentang yang dipasang secara horizontal. Sambil baginda tersenyum, seharusnya mesej yang mahu disampaikan berjaya mencapai titik paling optimal.
‘Vision without execution is hallucination.’ Ketika siaran langsung begitu jelas kelihatan di kaca televisyen. Terpampang kata-kata mutiara kain rentang mega yang menjadi kapsyen. Indikator segala aspirasi DYAM Tunku Mahkota Johor di organisasi JDT bukanlah sebuah fiksyen.
“Seekor harimau tidak perlu memberitahu siapa dirinya, ianya terus menerkam”
Ya! Aspirasi DYAM Tunku Mahkota Johor terhadap JDT bukan sekadar kata-kata kosong. Setiap yang baginda rencanakan sejak awal kewujudan kelab ini tidak pernah terpesong. Sebagai penyokong Harimau Selatan, dipanjatkan kesyukuran kerana terlalu beruntung. Kegembiraan dicurahkan baginda terlalu banyak untuk dikira mahupun dihitung.
Bertahun-tahun dahulu, baginda menyatakan telah mendapat satu semangat yang luar biasa apabila sentiasa dikelilingi orang-orang yang sering memperlekehkan inovasi yang menjadi ambisi. Ada juga segelintir pihak yang cuba memberi gambaran bahawa usaha yang dinyata baginda, hanyalah cakap-cakap kosong tiada isi. Namun semua itu tidak dihiraukan, baginda ubah segala kata-kata skeptis sebagai motivasi. Dengan motivasi itu, akhirnya diolah menjadi pelancar amunisi agar impian yang disasar tepat direalisasi.
“Saya mendapat satu semangat yang luar biasa apabila saya sentiasa dikelilingi orang-orang yang mempertikaikan atau mana-mana pihak yang cuba memberi gambaran bahawa mereka tidak percaya setiap apa yang saya lakukan. Ia menjadi motivasi yang luar biasa, satu semangat yang sungguh luar biasa membuktikan bahawa saya boleh lakukan!”- DYAM Mejar Jeneral Tunku Ismail Ibni Sultan Ibrahim, Tunku Mahkota Johor.
“Seekor harimau tidak terganggu tidurnya disebabkan pandangan kambing biri-biri”
Sedar tidak sedar, persaingan Liga Super Malaysia musim dua puluh puluh sudahpun tamat. Mempertahankan kejuaraan pada tujuh musim berturut-turut adalah sesuatu pencapaian yang tersangat hebat.
Namun tidak dinafikan, pada musim ini format satu pusingan begitu mendebarkan. Sedikit kesilapan mampu membuat segala direncana bakal terlepas dari tangan. Hanya konsistensi dan konsentrasi yang menjadi koalisi ampuh dan tuntas. Dalam mempertahankan Piala Liga Super Malaysia dari pasukan lain yang berkeinginan tinggi rakus mahu merampas.
Namun ramai yang masih sukar untuk menerima kenyataan. Segala kejayaan JDT ini tidak diterima dengan kerelaan.
Akibat terlalu banyak dikhayalkan dengan janji-janji bersifat halusinasi, fantasi, imaginasi dan melodramatik. Segelintir penyokong-penyokong pesaing telah berjaya diserapkan dengan doktrin bahawa kekayaan punca JDT mendominasi persaingan liga domestik.
“JDT kaya, tidak adil bagi pasukan liga tempatan! JDT kaya, kerana itulah menjadi juara yang tidak mampu dikalahkan!”
Itu antara petikan kata-kata mereka yang menjadi perisai. Dimuatnaik di halaman sosial tanpa menyedari betapa naifnya pendapat yang mereka hurai. Adakah ini sahaja taraf pemikiran segelintir penyokong bola sepak Malaysia? Masih kurangkah kelompok penyokong bersifat neutral dan inteligensia?
“Ngauman harimau, pandangan harimau, kehebatan sejati dalam pertarungan”
Konseptualisasi kebanyakan pasukan Liga Malaysia masih lagi di takuk lama. Ada lebihan wang, kebanyakan pengurusan hanya berminat mencari pemain mahal dan ternama. Hingga sanggup berhabis wang asal nampak bergaya walaupun papa kedana. Akhirnya dipertengahan musim kelak, jurulatih, kakitangan serta pemain yang menanggung akibat, bala dan juga bencana.
Amat berbeza pada modus operandi organisasi JDT yang telah sebati diterapkan. Pelan jangka masa panjang bersistematik sentiasa menjadi matlamat dalam percaturan. Berbelanja mengikut kemampuan, mengukur kantung supaya tidak keterlaluan. Dalam pada masa yang sama, penambahbaikan, pembangunan fasiliti serta infrastruktur tidak pernah sesekali ketinggalan dalam perancangan.
“Bagi saya, pengurusan efisien adalah kunci kepada kejayaan organisasi dan wang hanyalah salah satu daripadanya. Ia bukan segalanya.”-DYAM Mejar Jeneral Tunku Ismail Ibni Sultan Ibrahim, Tunku Mahkota Johor
Akhir kalam, tidak semudah mencipta stensil mencetak bait-bait setiap perkataan. Segala kejayaan yang ada pada hari ini, galang gantinya adalah sebuah pengorbanan yang perlu dipertaruhkan. DYAM Tunku Mahkota Johor telah mengorbankan masa, wang, emosi, jiwa dan raga walaupun berada tinggi di puncak sistem monarki. Demi memastikan empayar ini akan sentiasa utuh dan gah, nombor satu dalam kedudukan tangga hierarki!
“Kejayaan sememangnya ada dalam DNA saya. Saya tidak mempunyai pilihan dan akan berjuang hingga ke akhir!”-DYAM Mejar Jeneral Tunku Ismail Ibni Sultan Ibrahim, Tunku Mahkota Johor
Merah itu darahmu, biru itu nyawamu.
Dayung sudah ditangan, perahu sudah di air,
Elok kata dalam muafakat, buruk kata luar muafakat.
Share on Facebook Share on Twitter Share on Google+
JDT TO BUILD MEGA ONE-STOP TRAINING CENTRE NEXT TO SULTAN IBRAHIM STADIUM
In the NewsJDT NEWS
JDT ON TRACK IN BECOMING FOOTBALL ‘GIANTS’
Johor Darul Ta'zim FC
Johor Darul Ta'zim FC, also simply known as JDT FC, is a football club based in Johor. The club currently plays in the top division in Malaysian football, the Malaysia Super League. The club is owned by HRH Major General Tunku Ismail Ibni Sultan Ibrahim, The Crown Prince of Johor.
JDT TERUS DIKAGUMI DUNIA KETIKA LIGA MALAYSIA DILAMBAKKAN DENGAN PASUKAN GELANDANGAN DAN PENGEMIS!
JDT 2021 NIKE HOME & AWAY KITS
NO ONE IS INTERESTED IN YOUR STORY UNTIL YOU WIN
WE ARE PIONEERS, NOT A MUSEUM
TODAY IN HISTORY – 9 SEPTEMBER 2016
ANTISIPASI MISI 2022, HARIMAU SELATAN BERADA DI LANDASAN TERBAIK
BERGSON BECOMES JDT’S ALL-TIME SUPER LEAGUE TOPSCORER
TODAY IN HISTORY — 4 SEPTEMBER 2019
Johor Darul Ta'zim FC 2013-2022   |   All Rights Reserved
The JDT as well as the Southern Tigers logo are registered trademarks belonging to Southern Tigers Sdn. Bhd.